બીજિંગઃ ચીન ભલે દુનિયાભરના દેશો સુધી પોતાનો વેપાર વધારવાની કોશિષ કરી રહ્યું છે, કેટલાંય નાના દેશોને ધડાધડ લોન આપી રહ્યું છે પરંતુ તેના પોતાના જ કેટલાંય શહેરોની હકીકત જાણી તમે દંગ રહી જશો. હનાન પ્રાંતના ચાંગદી જેવા દેશના કેટલાંય શહેરોની સ્થિતિ એવી છે કે પૈસાની તંગીના લીધે કેટલાંય સરકારી પ્રોજેક્ટસની ઝડપ ખૂબ સુસ્ત થઇ ગઇ છે. સાઉથ ચાઇના મોર્નિંગ પોસ્ટના એક રિપોર્ટમાં કહ્યું છે કે એવું લાગે છે કે જાણે ચીનના કેટલાંય શહેર આર્થિક સંકટમાંથી પસાર થઇ રહ્યાં છે.